CELEX: 32014D0808
Language: sk
Date: 2014-11-17 00:00:00
Title: 2014/808/EÚ: Vykonávacie rozhodnutie Komisie zo 17. novembra 2014 o určitých prechodných ochranných opatreniach v súvislosti s vysokopatogénnou vtáčou chrípkou podtypu H5N8 v Holandsku [oznámené pod číslom C(2014) 8752]  Text s významom pre EHP

19.11.2014   
               
               
                  SK
               
               
                  Úradný vestník Európskej únie
               
               
                  L 332/44
               
            
         VYKONÁVACIE ROZHODNUTIE KOMISIE
         zo 17. novembra 2014
         o určitých prechodných ochranných opatreniach v súvislosti s vysokopatogénnou vtáčou chrípkou podtypu H5N8 v Holandsku
         
            
               [oznámené pod číslom C(2014) 8752]
            
         
         (Iba holandské znenie je autentické)
         (Text s významom pre EHP)
         
            (2014/808/EÚ)
         
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 3,
         so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 3,
         keďže:
         
                     (1)
                  
                  
                     Vtáčia chrípka je infekčná vírusová choroba u vtákov vrátane hydiny. Infekcie vírusmi vtáčej chrípky u domácej hydiny spôsobujú dve hlavné formy tejto choroby, ktoré sa rozlišujú podľa ich virulencie. Nízkopatogénna forma sa prejavuje obyčajne iba miernymi príznakmi, zatiaľ čo vysokopatogénna forma spôsobuje veľmi vysokú úmrtnosť u väčšiny druhov hydiny. Uvedená choroba môže mať vážny dosah na ziskovosť chovu hydiny.
                  
               
                     (2)
                  
                  
                     Vtáčia chrípka sa vyskytuje hlavne u vtákov, ale za určitých okolností sa môže infekcia vyskytnúť aj u ľudí, i keď riziko je vo všeobecnosti veľmi nízke.
                  
               
                     (3)
                  
                  
                     V prípade výskytu ohniska vtáčej chrípky existuje riziko, že pôvodca choroby sa môže rozšíriť do iných chovov hydiny alebo ostatných vtákov chovaných v zajatí. Preto sa môže preniesť z jedného členského štátu do druhého členského štátu alebo do tretích krajín prostredníctvom obchodu so živými vtákmi alebo produktmi z nich.
                  
               
                     (4)
                  
                  
                     V smernici Rady 2005/94/ES (3) sa stanovujú určité preventívne opatrenia v súvislosti s dohľadom nad vtáčou chrípkou a jej včasným zistením a minimálne kontrolné opatrenia, ktoré sa majú uplatňovať v prípade výskytu ohniska tejto choroby u hydiny alebo iných vtákov chovaných v zajatí. V uvedenej smernici sa stanovuje zriadenie ochranných pásiem a pásiem dohľadu v prípade výskytu ohniska vysokopatogénnej vtáčej chrípky.
                  
               
                     (5)
                  
                  
                     Holandsko oznámilo Komisii výskyt ohniska vysokopatogénnej vtáčej chrípky podtypu H5N8 v chove hydiny alebo iných vtákov chovaných v zajatí na svojom území a okamžite prijalo opatrenia požadované podľa smernice 2005/94/ES vrátane zriadenia ochranných pásiem a pásiem dohľadu. Ako ochranné opatrenie a na účely vyhodnotenia situácie a minimalizácie rizika ďalšieho možného šírenia z potvrdeného ohniska holandské orgány zakázali pohyb živej hydiny a určitých výrobkov z hydiny na celom území.
                  
               
                     (6)
                  
                  
                     Komisia v spolupráci s Holandskom preskúmala uvedené opatrenia a s uspokojením zistila, že hranice ochranných pásiem a pásiem dohľadu stanovené príslušným orgánom v uvedenom členskom štáte sú v dostatočnej vzdialenosti od skutočného miesta chovu s potvrdeným ohniskom.
                  
               
                     (7)
                  
                  
                     Aby sa predišlo akémukoľvek zbytočnému narušeniu obchodu v rámci Únie a prijatiu neodôvodnených prekážok obchodu tretími krajinami, je nevyhnutné urýchlene vymedziť ochranné pásma a pásma dohľadu zriadené v Holandsku na úrovni Únie v spolupráci s uvedeným členským štátom.
                  
               
                     (8)
                  
                  
                     Preto by do ďalšieho stretnutia Stáleho výboru pre rastliny, zvieratá, potraviny a krmivá mali byť ochranné pásma a pásma dohľadu v Holandsku, kde sa uplatňujú kontrolné opatrenia na ochranu zdravia zvierat stanovené v smernici 2005/94/ES, vymedzené v prílohe k tomuto rozhodnutiu a malo by sa stanoviť trvanie uvedenej regionalizácie.
                  
               
                     (9)
                  
                  
                     Toto rozhodnutie má byť preskúmané na ďalšom zasadnutí Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Holandsko zabezpečí, aby ochranné pásma a pásma dohľadu zriadené v súlade s článkom 16 ods. 1 smernice 2005/94/EC zahŕňali aspoň tie oblasti, ktoré sú uvedené v zozname v častiach A a B prílohy k tomuto rozhodnutiu ako ochranné pásma a pásma dohľadu.
         
         
            Článok 2
            Toto rozhodnutie sa uplatňuje do 22. decembra 2014.
         
         
            Článok 3
            Toto rozhodnutie je určené Holandskému kráľovstvu.
         
         
            V Bruseli 17. novembra 2014
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 395, 30.12.1989, s. 13.
         
            (2)  Ú. v. ES L 224, 18.8.1990, s. 29.
         
            (3)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).
      
      
         
            PRÍLOHA
            ČASŤ A
            Ochranné pásmo uvedené v článku 1:
            
                        ISO Kód krajiny
                     
                     
                        Členský štát
                     
                     
                        Kód
                        (ak je k dispozícii)
                     
                     
                        Názov
                     
                  
                        NL
                     
                     
                        Holandsko
                     
                     
                        PSČ/kód ADNS
                     
                     
                        Oblasť zahŕňa:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Od križovatky N228 a Goverwellesingel pokračujúc pozdĺž Goverwellesingel smerom na sever do tunela Goverwelle až po Achterwillenseweg.
                                 
                              
                                    —
                                 
                                 
                                    Pozdĺž Achterwillenseweg smerom na východ až po Vlietdijk.
                                 
                              
                                    —
                                 
                                 
                                    Pozdĺž Vlietdijk smerom na sever na Platteweg až po Korssendijk.
                                 
                              
                                    —
                                 
                                 
                                    Pozdĺž Korssendijk smerom na sever na Ree a potom na východ až po Nieuwenbroeksedijk.
                                 
                              
                                    —
                                 
                                 
                                    Pozdĺž Nieuwenbroeksedijk smerom na východ až po Kippenkade.
                                 
                              
                                    —
                                 
                                 
                                    Pozdĺž Kippenkade smerom na sever až po Wierickepad.
                                 
                              
                                    —
                                 
                                 
                                    Pozdĺž Wierickepad smerom na sever, potom na východ na Kerkweg a ďalej Groendijk až po Westeinde.
                                 
                              
                                    —
                                 
                                 
                                    Pozdĺž Westeinde smerom na sever na Oosteinde až po Tuurluur.
                                 
                              
                                    —
                                 
                                 
                                    Pozdĺž Tuurluur smerom na juh na Papekopperdijk.
                                 
                              
                                    —
                                 
                                 
                                    Pozdĺž Papekopperdijk smerom na juh na de Johan J Vierbergenweg a potom Zwier Regelinkstraat až po N228.
                                 
                              
                                    —
                                 
                                 
                                    Pozdĺž N228 smerom na juh až po Damweg.
                                 
                              
                                    —
                                 
                                 
                                    Pozdĺž Damweg smerom na juh až po Zuidzijdseweg.
                                 
                              
                                    —
                                 
                                 
                                    Pozdĺž Zuidzijdseweg smerom na západ na Slangenweg až po West-Vlisterdijk.
                                 
                              
                                    —
                                 
                                 
                                    Pozdĺž West-Vlisterdijk smerom na sever, potom na západ na Bredeweg a ďalej na sever na Grote Haven až po N228.
                                 
                              
                                    —
                                 
                                 
                                    Pozdĺž N228 smerom na západ.
                                 
                              
                  ČASŤ B
            Pásmo dohľadu uvedené v článku 1:
            
                        ISO Kód krajiny
                     
                     
                        Členský štát
                     
                     
                        Kód
                        (ak je k dispozícii)
                     
                     
                        Názov
                     
                  
                        NL
                     
                     
                        Holandsko
                     
                     
                        PSČ/kód ADNS
                     
                     
                        Oblasť zahŕňa:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Od križovatky N207 a N11 pozdĺž N11 smerom na juhovýchod až po N458.
                                 
                              
                                    —
                                 
                                 
                                    Pozdĺž N458 smerom na východ až po Buitenkerk.
                                 
                              
                                    —
                                 
                                 
                                    Pozdĺž Buitenkerk smerom na sever až po Kerkweg.
                                 
                              
                                    —
                                 
                                 
                                    Pozdĺž Kerkweg smerom na východ na Meije.
                                 
                              
                                    —
                                 
                                 
                                    Pozdĺž Meije smerom na severovýchod až po Middenweg.
                                 
                              
                                    —
                                 
                                 
                                    Pozdĺž Middenweg smerom na juh na Hoofdweg a ďalej Zegveldse Uitweg až po N458.
                                 
                              
                                    —
                                 
                                 
                                    Pozdĺž N458 smerom na východ na Rembrandtlaan až po Westdam.
                                 
                              
                                    —
                                 
                                 
                                    Pozdĺž Westdam smerom na juh na Rijnstraat a ďalej Oostdam až po Oudelandseweg.
                                 
                              
                                    —
                                 
                                 
                                    Pozdĺž Oudelandseweg smerom na sever až po Geestdorp.
                                 
                              
                                    —
                                 
                                 
                                    Pozdĺž Geestdorp smerom na východ až po N198.
                                 
                              
                                    —
                                 
                                 
                                    Pozdĺž N198 smerom na východ, potom na juh, na východ a na juh až po Strijkviertel.
                                 
                              
                                    —
                                 
                                 
                                    Pozdĺž Strijkviertel smerom na juh až po A12.
                                 
                              
                                    —
                                 
                                 
                                    Pozdĺž A12 smerom na východ až po A2.
                                 
                              
                                    —
                                 
                                 
                                    Pozdĺž A2 smerom na juh až po N210.
                                 
                              
                                    —
                                 
                                 
                                    Pozdĺž N210 smerom na juh, potom na západ, na juh až po S.L. van Alterenstraat.
                                 
                              
                                    —
                                 
                                 
                                    Pozdĺž S.L. van Alterenstraat smerom na juh až po rieku De Lek.
                                 
                              
                                    —
                                 
                                 
                                    Pozdĺž rieky De Lek smerom na západ až po Bonevlietweg.
                                 
                              
                                    —
                                 
                                 
                                    Pozdĺž Bonevlietweg smerom na juh až po Melkweg.
                                 
                              
                                    —
                                 
                                 
                                    Pozdĺž Melkweg smerom na juh na Peppelweg až po Essenweg.
                                 
                              
                                    —
                                 
                                 
                                    Pozdĺž Essenweg smerom na sever na Graafland až po Irenestraat.
                                 
                              
                                    —
                                 
                                 
                                    Pozdĺž Irenestraat smerom na západ až po Beatrixstraat.
                                 
                              
                                    —
                                 
                                 
                                    Pozdĺž Beatrixstraat smerom na sever až po Voorstraat.
                                 
                              
                                    —
                                 
                                 
                                    Pozdĺž Voorstraat smerom na západ na Sluis, ďalej na Opperstok, Bergstoep až po trajekt Bergambacht-Groot Ammers.
                                 
                              
                                    —
                                 
                                 
                                    Pozdĺž trasy trajektu smerom na sever až po Veerweg.
                                 
                              
                                    —
                                 
                                 
                                    Pozdĺž Veerweg smerom na sever až po N210.
                                 
                              
                                    —
                                 
                                 
                                    Pozdĺž N210 smerom na západ až po Zuidbroekse Opweg.
                                 
                              
                                    —
                                 
                                 
                                    Pozdĺž Zuidbroekse Opweg smerom na sever až po Oosteinde.
                                 
                              
                                    —
                                 
                                 
                                    Pozdĺž Oosteinde smerom na západ až po Kerkweg.
                                 
                              
                                    —
                                 
                                 
                                    Pozdĺž Kerkweg smerom na západ až po Graafkade.
                                 
                              
                                    —
                                 
                                 
                                    Pozdĺž Graafkade smerom na východ až po Wellepoort.
                                 
                              
                                    —
                                 
                                 
                                    Pozdĺž Wellepoort smerom na severozápad na Schaapjeshaven až po Kattendijk.
                                 
                              
                                    —
                                 
                                 
                                    Pozdĺž Kattendijk smerom na východ až po trajekt cez Hollandsche IJssel.
                                 
                              
                                    —
                                 
                                 
                                    Pozdĺž trasy trajektu smerom na sever až po Veerpad.
                                 
                              
                                    —
                                 
                                 
                                    Pozdĺž Veerpad smerom na sever na Kerklaan, ďalej na Middelweg až po N456.
                                 
                              
                                    —
                                 
                                 
                                    Pozdĺž N456 smerom na sever až po N207.
                                 
                              
                                    —
                                 
                                 
                                    Pozdĺž N207 smerom na sever až po N11.